260 



9. Forvaaren 



Forvaaren omfatter Marts og noget af April, idet vi regner 

 i det mindste Januar og Februar med til Vinteren; undertiden har 

 vi jo Snestorme og den strængeste Frost netop i disse Maaneder. 

 Men der kan dog i milde Vintre i disse Maaneder vise sig mange 

 Tegn paa, at Vaaren nærmer sig. Da kommer de første Trækfugle: 

 den fløjtende Stær, Viben og den glade Lærke er de første Bud- 

 bringere, der kan indfinde sig til Trods for Sne og Hagettryger, som 

 kan komme dem dyrt at staa; »Lærken ringer Vaaren ind ved Vin- 

 tertide«, skrev i »Hovedstaden« en »Daglig Læser paa Heden«, og 

 »lige saa mange Dage, Lærken synger før Kyndelmisse (2. Febr.), 

 lige saa mange Uger skal den tie efter«, før vi atter hører dens jub- 

 lende Triller, idet den hæver sig højere og højere mod Himlen. Og- 

 saa Stærens Fløjtetoner hører vi jo ofte i Slutningen af Januar. 

 Petit satte Middeltiden for Lærkens Ankomst efter 12 Aars Opteg- 

 nelser til 30. Jan. (tidligst 11. Jan., sildigst 12. Febr., Forskel 32 

 Dage), og Vibens Ankomst satte han efter 6 Aars Optegnelser til 

 17. Marts, Stærens og Vipstjertens (Motacilla alba) nogle Dage senere. 

 Mathiassen sætter den tidligere, og i de senere Aars milde Vintre, 

 synes dette at passe. I 1914 iagttoges Bøgedroslen d. 20. Febr. ved 

 Mørkøv, og den forste Sneppe blev skudt d. 1. Marts ved Gisselfeldt. 

 Naar man har set Snepper allerede i Januar og Februar, er disse 

 vistnok »Overliggere«, d. e. overvintrede Individer, ikke Foraars- 

 bebudere. Storken kommer efter 6 Aars Optegnelser af Petit først 

 d. 6. April, altsaa snarest i »Foraarsblomsternes Periode« 1 . 



Ogsaa i Planteverdenen ses der allerede i Jan. og Febr. Tegn til 

 Vaarens Komme; den ligger under Markens Snedække og Skovbun- 

 dens Løv og længes; Bladspidserne af Løgplanter som Vintergæk og 

 Paaskelilie eller af Vinterblomme (Eranthis) titter nu frem over Jord- 

 skorpen, og enkelte Arter kommer i Blomst i Februar eller under- 

 tiden allerede i Januar, navnlig gælder dette for Vinterblomme og 

 Vintergæk. Den første var 1914 i fuld Blomst i Botan. Have den 

 11. Februar, og endnu tidligere (i Januar) i 1915, 1916 og 1917. 

 Ogsaa Vedplanter viser Tegn paa, at Livet rører sig kraftigere i 

 dem ; Hasselen kan i gunstige Aar begynde sin Blomstring i Februar 



1 Se Petit 1844; P.Pedersen 1854. Om Trækfuglenes Ankomst til Bergen 

 findes følgende Angivelser i „Naturen" (1915: 382): 4 / 3 Bogfinke, 6 /b Vibe og Stær; 

 12 U Vandhøne; 4 / 4 Vipstjert; 5 A Turdus-Arter osv. I „Naturen" for 1917 findes 

 flere Iagttagelser. Jeg maa beklage, at vi her i Danmark endnu ikke har faaet en 

 samlet Oversigt over \ore Trækfugles Ankomst og Afrejse, skønt der maaske ikke 

 er noget Land, der har et saa stort og fortrinligt Materiale navnlig i de Beret- 

 ninger om Fuglefaldet ved vore Fyr, som gennem mange Aar H. Winge og senere 

 Hørring har publiceret i Naturh. Foren. Videnskab Meddelelser. 



